2. ลักษณะการประกอบธุรกิจ

1.  ประวัติความเป็นมาและพัฒนาการที่สำคัญ

บริษัท โฮม โปรดักส์ เซ็นเตอร์ จำกัด (มหาชน) (“บริษัท”) จดทะเบียนจัดตั้งบริษัทขึ้นมาเมื่อวันที่
27 มิถุนายน 2538 โดยมีทุนจดทะเบียนบริษัทเริ่มต้นที่ 150.0 ล้านบาท แบ่งออกเป็น 1.50
ล้านหุ้น มูลค่าที่ตราไว้หุ้นละ 100 บาท ภายใต้ชื่อทางการค้าว่า “โฮมโปร” (HomePro)
โดยได้เปิดดำเนินการ โฮมโปรสาขาแรกที่ศูนย์การค้าฟิวเจอร์พาร์ครังสิตในเดือนกันยายน 2539
และได้ใช้เป็นที่ตั้งสำนักงานใหญ่ของบริษัทในปัจจุบันด้วย

-   ในเดือนเมษายน 2540 บริษัทได้เพิ่มทุนจดทะเบียนเป็น 350 ล้านบาท แบ่งเป็นหุ้นสามัญ 3.5
    ล้านหุ้น มูลค่าหุ้นละ 100 บาท เพื่อการขยายสาขาโฮมโปรแห่งที่ 2 คือ
    โฮมโปรสาขารัตนาธิเบศร์

-   ในเดือนเมษายน 2542 บริษัทได้ทำการขยายสาขาโฮมโปรแห่งที่ 3 คือสาขาแฟชั่น ไอส์แลนด์
    และในเดือนตุลาคม 2542 บริษัทได้ทำการลดทุนจดทะเบียนจากเดิม 350 ล้านบาท มาเป็น
    116 ล้านบาท แบ่งเป็น 1.16 ล้านหุ้น มูลค่าหุ้นละ 100 บาท
    เพื่อล้างผลขาดทุนสะสมของบริษัทที่เกิดจากขาดทุนอัตราแลกเปลี่ยนและหนี้สูญจากผู้รับเหมา

-   ในปี 2543 บริษัทได้ทำการเพิ่มทุนจดทะเบียนเป็น 200 ล้านบาท มูลค่าหุ้นละ 100 บาท
    เพื่อทำการขยายสาขาโดยบริษัทได้ขยายสาขาเพิ่มเติมอีก 3 สาขาในปี 2543
    คือสาขาฟิวเจอร์มาร์ท, สาขาเสรีเซ็นเตอร์ และ สาขาเดอะมอลล์ บางแค

-   ในเดือนมกราคม 2544 บริษัทได้จดทะเบียนกับกระทรวงพาณิชย์ให้แปลงมูลค่าหุ้นสามัญจากเดิม
    2 ล้านหุ้น มูลค่าหุ้นละ 100.00 บาท จำนวนเงิน 200 ล้านบาท มาเป็น 40 ล้านหุ้น
    มูลค่าหุ้นละ 5.00 บาท มีทุนจดทะเบียนและทุนเรียกชำระแล้วทั้งสิ้น 200 ล้านบาท
    และในเดือนมีนาคมบริษัทได้จดทะเบียนเพิ่มทุนเป็น 275 ล้านบาท แบ่งเป็น 55 ล้านหุ้น
    มูลค่าหุ้นละ 5.00 บาท เพื่อใช้เป็นเงินทุนในการขยายสาขาโฮมโปรในอนาคต
    และในเดือนพฤษภาคม 2544
    บริษัทได้ทำการจดทะเบียนแปรสภาพเป็นบริษัทมหาชนโดยเปลี่ยนจากบริษัท โฮม โปรดักส์
    เซ็นเตอร์ จำกัด มาเป็น บริษัท โฮม โปรดักส์ เซ็นเตอร์ จำกัด (มหาชน)
    และได้จดทะเบียนเพิ่มทุนเป็น 375 ล้านบาท แบ่งเป็น 75 ล้านหุ้น มูลค่าหุ้นละ 5.00 บาท
    โดยมีทุนชำระแล้ว 275 ล้านบาท แบ่งเป็น 55 ล้านหุ้น มูลค่าหุ้นละ 5.00 บาท

-   ในเดือนเมษายน 2544 ได้เปิดดำเนินการสาขาโคราช ซึ่งเป็นสาขาที่ 7
    และเป็นสาขาแรกใน ต่างจังหวัด

-   ในเดือนมิถุนายน 2544 ได้เปิดดำเนินการสาขารัชดาภิเษก เป็นสาขาที่ 8

-   ในเดือนตุลาคม 2544 ได้เปลี่ยนแปลงมูลค่าหุ้นที่ตราไว้ จากมูลค่าหุ้นละ 5.0
    บาทเป็นมูลค่าหุ้นละ 1.0 บาท
    และได้นำหุ้นของบริษัทเข้าจดทะเบียนในตลาดหลักทรัพย์แห่งประเทศไทย

-   ในเดือนตุลาคม 2544 ได้เปิดดำเนินการสาขาเพลินจิต เป็นสาขาที่ 9

  2.2 การประกอบธุรกิจ

บริษัท โฮม โปรดักส์ เซ็นเตอร์ จำกัด (มหาชน)
เป็นบริษัทที่ก่อตั้งขึ้นโดยมีวัตถุประสงค์เพื่อประกอบธุรกิจค้าปลีก
โดยจำหน่ายสินค้าและบริการที่เกี่ยวข้องกับการก่อสร้าง ต่อเติม ตกแต่ง ซ่อมแซม อาคาร บ้าน
และที่อยู่อาศัยแบบครบวงจร โดยใช้ชื่อทางการค้าว่า “โฮมโปร” (HomePro)
ซึ่งเป็นเครื่องหมายการค้าของบริษัท ปัจจุบันบริษัทมีลักษณะการประกอบธุรกิจ ดังนี้

1)  เป็นศูนย์จำหน่ายสินค้าที่เกี่ยวกับบ้านและที่อยู่อาศัยแบบครบวงจร (One Stop Shopping
    Home Center) โดยสามารถแบ่งประเภทกลุ่มสินค้าหลักได้เป็น 6 กลุ่มคือ กลุ่มวัสดุก่อสร้าง,
    สินค้าตกแต่ง, อุปกรณ์และเครื่องมือช่าง, อุปกรณ์ไฟฟ้าและโคมไฟ, อุปกรณ์ทำสวนและต้นไม้,
    และ เฟอร์นิเจอร์ & ออแกนไนซ์เซอร์
    เพื่อให้ลูกค้าได้รับความสะดวกสบายในการเลือกซื้อสินค้าตามความต้องการโดยไม่ต้องเสียเวลาเดินทางไปหาซื้อสินค้าจากหลายแห่ง
    ตลอดจนมีพนักงานที่มีความรู้ในตัวผลิตภัณฑ์ที่คอยให้คำแนะนำเพื่อช่วยให้ลูกค้าตัดสินใจเลือกซื้อสินค้าได้ตรงกับวัตถุประสงค์ในการใช้งาน

2)  มีบริการพิเศษให้ลูกค้า ได้แก่ บริการจัดส่งสินค้า จัดหาช่างและผู้รับเหมางานก่อสร้าง ต่อเติม
    ซ่อมแซม และงานระบบต่าง ๆ ภายในบ้าน ออกแบบห้องน้ำ ห้องครัว ด้วยระบบคอมพิวเตอร์
    บริการผสมสีด้วยเครื่องคอมพิวเตอร์ และบริการสั่งซื้อสินค้ากรณีพิเศษ เป็นต้น

3)  เป็นการจำหน่ายสินค้าที่ผู้ซื้อชำระค่าสินค้าด้วยเงินสด หรือบัตรเครดิต

4)  รับประกันความพึงพอใจ สามารถเปลี่ยนคืนสินค้าได้ภายในระยะเวลาที่กำหนด

จากลักษณะการประกอบธุรกิจดังกล่าว
บริษัทได้ทำการเปิดให้บริการสาขาแรกที่ศูนย์การค้าฟิวเจอร์พาร์ค รังสิต ในเดือนกันยายน 2539
ซึ่งเป็นที่ตั้งสำนักงานใหญ่ของบริษัทในปัจจุบันด้วย
และได้ทำการขยายสาขาอย่างต่อเนื่องจนถึงปัจจุบัน บริษัทมีสาขาที่เปิดดำเนินการแล้วทั้งสิ้น 9
สาขา โดยมุ่งเน้นทำเลที่ตั้งในบริเวณศูนย์การค้าที่มีสิ่งอำนวยความสะดวกแก่ลูกค้า อาทิเช่น
การเดินทางสะดวก ที่จอดรถ การขนสินค้า เป็นต้น
รายละเอียดโดยสรุปของแต่ละสาขามีตามตารางต่อไปนี้

+-------------------+--------------------------+------------+---------+
| สาขา              | สถานที่ตั้ง                  | วันที่เ       | พื้นที่ขาย  |
|                   |                          | ปิดดำเนินการ |         |
|                   |                          |            | (ตาร    |
|                   |                          |            | างเมตร) |
+-------------------+--------------------------+------------+---------+
| 1.  สาขารังสิต      | ใกล้ศูนย์การค้าฟิวเจอร์พาร์ค    | กันยายน     | 9,000   |
|                   | รังสิต                     | 2539       |         |
+-------------------+--------------------------+------------+---------+
| 2.  สาขารัตนาธิเบศร์ | แยกบางใหญ่ รัตนาธิเบศร์      | พฤษภาคม    | 8,200   |
|                   |                          | 2540       |         |
+-------------------+--------------------------+------------+---------+
| 3.  สาขาแฟชั่น      | ในศูนย์การค้าแฟชั่น ไอส์แลนด์   | เมษายน     | 5,500   |
|     ไอส์แลนด์       | รามอินทรา                 | 2542       |         |
+-------------------+--------------------------+------------+---------+
| 4                 | เชิงสะพานกรุงเทพใหม่        | มีนาคม 2543 | 4,900   |
| .  สาขาฟิวเจอร์มาร์ท | ถนนพระราม 3              |            |         |
+-------------------+--------------------------+------------+---------+
| 5.  สาขาเสรี       | ในศูนย์การค้าเสรี เซ็นเตอร์    | พฤษภาคม    | 6,100   |
|     เซ็นเตอร์       | ถนนศรีนครินทร์              | 2543       |         |
+-------------------+--------------------------+------------+---------+
| 6.  สาขาเดอะมอลล์  | ในศูนย์การค้าเดอะมอลล์ บางแค | กรกฎาคม    | 5,100   |
|     บางแค         |                          | 2543       |         |
+-------------------+--------------------------+------------+---------+
| 7.  สาขาเดอะมอลล์  | ในศูนย์การค้าเดอะมอลล์ โคราช | เมษายน     | 4,400   |
|     โคราช         |                          | 2544       |         |
+-------------------+--------------------------+------------+---------+
| 8.  สาขารัชดาภิเษก  | ในศูนย์การค้าคาร์ฟูร์ รัชดาภิเษก | มิถุนายน     | 5,000   |
|                   |                          | 2544       |         |
+-------------------+--------------------------+------------+---------+
| 9.  สาขาเพลินจิต    | ในอาคารเวฟเพลส ถนนเพลินจิต | ตุลาคม 2544 | 4,200   |
+-------------------+--------------------------+------------+---------+

2.3 โครงสร้างรายได้

โครงสร้างรายได้แยกตามสายผลิตภัณฑ์หลักดังนี้

+------------------------+------+----+-----+----+-----+----+------+----+
| ผลิตภัณฑ์                 | ปี    | %  | ปี   | %  | ปี   | %  | ปี    | %  |
|                        | 2544 |    | 2   |    | 2   |    | 2541 |    |
|                        |      |    | 543 |    | 542 |    |      |    |
|                        | ร    |    |     |    |     |    | ร    |    |
|                        | ายได้ |    | รา  |    | รา  |    | ายได้ |    |
|                        |      |    | ยได้ |    | ยได้ |    |      |    |
+------------------------+------+----+-----+----+-----+----+------+----+
| 1. ผลิตภัณฑ์ กลุ่มวัสดุก่อสร้าง | 1    | 4  | 10  | 5  | 7   | 5  | 76.0 | 7  |
|                        | 37.4 | .6 | 8.5 | .1 | 5.0 | .7 |      | .3 |
+------------------------+------+----+-----+----+-----+----+------+----+
| 2. ผลิตภัณฑ์ สินค้าตกแต่ง    | 1,0  | 34 | 71  | 33 | 44  | 34 | 3    | 34 |
|                        | 34.0 | .5 | 4.0 | .5 | 7.9 | .1 | 58.3 | .3 |
+------------------------+------+----+-----+----+-----+----+------+----+
| 3. ผลิตภัณฑ์              | 5    | 17 | 37  | 17 | 26  | 19 | 2    | 19 |
| อุปกรณ์และเครื่องมือ        | 29.7 | .7 | 6.9 | .6 | 0.3 | .8 | 04.9 | .6 |
+------------------------+------+----+-----+----+-----+----+------+----+
| 4. ผลิตภัณฑ์              | 7    | 24 | 49  | 23 | 29  | 22 | 2    | 20 |
| อุปกรณ์ไฟฟ้าและโคมไฟ      | 25.9 | .3 | 4.0 | .2 | 1.5 | .2 | 10.5 | .2 |
+------------------------+------+----+-----+----+-----+----+------+----+
| 5. ผลิตภัณฑ์              | 90.1 | 3  | 7   | 3  | 5   | 4  | 56.8 | 5  |
| อุปกรณ์ทำสวนและต้นไม้      |      | .0 | 5.2 | .5 | 8.8 | .5 |      | .4 |
+------------------------+------+----+-----+----+-----+----+------+----+
| 6. ผลิตภัณฑ์ เฟอร์นิเจอร์ &  | 4    | 15 | 36  | 17 | 17  | 13 | 1    | 13 |
| ออแกนไนซ์เซอร์           | 75.0 | .9 | 4.2 | .1 | 9.7 | .7 | 38.2 | .2 |
+------------------------+------+----+-----+----+-----+----+------+----+
| รวมรายได้               | 2,9  | 1  | 2   | 1  | 1   | 1  | 1,0  | 1  |
|                        | 92.1 | 00 | ,13 | 00 | ,31 | 00 | 44.7 | 00 |
|                        |      | .0 | 2.8 | .0 | 3.2 | .0 |      | .0 |
+------------------------+------+----+-----+----+-----+----+------+----+

2.4 เป้าหมายการดำเนินธุรกิจ

บริษัทมีเป้าหมายที่จะเป็นผู้นำในธุรกิจด้านการขายวัสดุก่อสร้าง อุปกรณ์ เครื่องมือสินค้าตกแต่งบ้าน
และบริการแบบครบวงจร ณ ปัจจุบันบริษัทมีสินค้าที่ใช้สำหรับการก่อสร้าง ตกแต่ง และซ่อมแซม
บ้านและที่อยู่อาศัยมากกว่า 60,000 รายการ
เพื่อให้ลูกค้าสามารถเลือกซื้อสินค้าพร้อมบริการในร้านของบริษัทได้ครบตามความต้องการเพียงแห่งเดียว
(One Stop Shopping) บริษัทมีเป้าหมายที่จะสร้างความพึงพอใจสูงสุดให้กับลูกค้า
โดยมีศูนย์ฝึกอบรม (Training Center)
เพื่อพัฒนาบุคลากรในทุกระดับให้มีความรู้ความสามารถเพื่อให้บริการที่ดีกับลูกค้า
บริษัทมีเป้าหมายในการลดค่าใช้จ่ายในการดำเนินงานโดยมีการตั้ง ศูนย์กระจายสินค้า
(Distribution Center) ที่ อ.คลองหลวง จ.ปทุมธานี ขึ้นในเดือนพฤษภาคม 2544
เพื่อเป็นศูนย์กลางในการสั่งซื้อสินค้าเพื่อกระจายไปสู่สาขา
ตลอดจนเป็นคลังสินค้าของบริษัททำให้มีสินค้าเพียงพอโดยไม่สูญเสียโอกาสการขายและลดปริมาณสินค้าคงคลังส่วนเกินได้ในอนาคต
อีกทั้งยังลดขั้นตอนและปริมาณการรับสินค้าของโฮมโปรแต่ละสาขา
ทำให้กระบวนการบริหารสินค้าคงคลังทั้งระบบมีประสิทธิภาพสูงขึ้น นอกจากนี้จะมีการพัฒนาระบบ
Computer เพื่อช่วยให้การบริหารงานทั้งในด้านการสั่งซื้อ การรับ การขาย
และการบริหารสินค้าคงคลังเป็นไปด้วยความรวดเร็ว ถูกต้อง และลดค่าใช้จ่ายการดำเนินงาน
ตลอดจนการจัดทำรายงานข้อมูลเพื่อการตัดสินใจของฝ่ายจัดการให้เป็นไปด้วยความถูกต้อง แม่นยำ
และรวดเร็ว
อันจะเป็นผลให้บริษัทสามารถดำเนินธุรกิจให้สนองตอบความต้องการของลูกค้าได้อย่างมีประสิทธิภาพมากขึ้น